Aanklaers vra vir opgeskorte vonnis in Tour-saak | Netwerk24
Aanklaers vra vir opgeskorte vonnis in Tour-saak
Die aanklaers in die saak teen die toeskouer wat verantwoordelik was vir die aaklige ongeluk op die eerste skof van die Tour de France in Junie het Donderdag gevra vir 'n opgeskorte tronkstraf van vier maande.
Die 31-jarige Franse vrou, wie se naam nie bekendgemaak is nie, het reg langs die pad gestaan met haar rug na die fietsryers en 'n plakkaat vasgehou waarteen die Duitser Tony Martin vasgery het. Dit het tot gevolg gehad dat dosyne ryers agter hom ook neergeslaan het.
Die toeskouer, wat vier dae vir die owerhede weggekruip het voordat sy haar aan die polisie oorgegee het, het 'n plakkaat vir die kameras opgehou met die boodskap "Allez Opi-Omi", wat "Voluit, Oupa en Ouma" beteken.